
VISPĀRĪGĀS VIENOŠANĀS PROJEKTS

VISPĀRĪGĀ VIENOŠANĀS Nr. «DOKREGNUMURS»
Ekspertu konsultāciju pakalpojumu sniegšana RSU Inovāciju centra vajadzībām

Rīgā 	                                                            Dokumenta parakstīšanas datums ir pēdējā pievienotā 
                                                                      droša elektroniskā paraksta un tā laika zīmoga datums

Rīgas Stradiņa universitāte, reģistrācijas Nr. 90000013771  (sertificēta atbilstoši ISO 9001 standartam „Kvalitātes pārvaldības sistēmas. Prasības” un atbilstoši LVS EN ISO 50001 standartam “Energopārvaldības sistēmas. Prasības un lietošanas norādījumi”), tās ______ (Amats) __________ (Vārds, Uzvārds) personā, kur-š/a rīkojas atbilstīgi ___________ (Pārstāvības pamats – pilnvara, rīkojums, nolikums, Satversme u.c.) (turpmāk – Pasūtītājs), no vienas puses, un
1. _______ “__________”, reģistrācijas Nr._________, tās ____ (Amats) _____ (Vārds, Uzvārds) personā, kur-š/a rīkojas atbilstoši ______________ (pārstāvības pamats – statūti, pilnvara, rīkojums u.c.),
2. _______ “__________”, reģistrācijas Nr._________, tās ____ (Amats) _____ (Vārds, Uzvārds) personā, kur-š/a rīkojas atbilstoši ______________ (pārstāvības pamats – statūti, pilnvara, rīkojums u.c.),
3. _______ “__________”, reģistrācijas Nr._________, tās ____ (Amats) _____ (Vārds, Uzvārds) personā, kur-š/a rīkojas atbilstoši ______________ (pārstāvības pamats – statūti, pilnvara, rīkojums u.c.),
(norāda atbilstoši izpildītāju skaitam)
(turpmāk – Izpildītājs/Izpildītāji), (kopā turpmāk – Puses), 
pamatojoties uz Atklāta konkursa “Ekspertu konsultāciju pakalpojumu sniegšana RSU Inovāciju centra vajadzībām”, ID Nr. RSU 2026/148/AK, turpmāk – Iepirkuma, rezultātiem, kas tiek realizēts projekta “Rīgas Stradiņa universitātes Inovāciju granti studentiem”, Nr. 1.1.1.7/1/25/A/002 ietvaros, izsakot savu brīvu gribu – bez maldiem, viltus vai spaidiem, noslēdz šāda satura vispārīgo vienošanos (turpmāk - Vienošanās):
1. VIENOŠANĀS PRIEKŠMETS
1.1. Pasūtītājs pasūta un Izpildītāji nodrošina ekspertu konsultāciju pakalpojumu sniegšanu (turpmāk – Pakalpojums) saskaņā ar Vienošanās noteikumiem, Iepirkumam tehnisko specifikāciju (1.pielikums) un katra Izpildītāja Iepirkumam iesniegto Finanšu piedāvājumu (2.1., 2.2., ... pielikums – norāda atbilstoši Izpildītāju skaitam).
1.2. Pasūtītājs pēc nepieciešamības var iegādāties papildus pakalpojumus, kas nav norādīti tehniskajā specifikācijā (turpmāk – Papildus pakalpojumi), ievērojot šīs Vienošanās 12.punkta nosacījumus. 
1.3. Vienošanās nosaka kārtību, kādā Pasūtītājs noteiktā laika posmā izvēlas Izpildītājus, kuri nodrošina Pakalpojumu sniegšanu. 
1.4. Pasūtītājs Vienošanās ietvaros nav saistīts ar konkrētu Pakalpojuma apjomu un pasūta Pakalpojumus atbilstoši vajadzībai un savām finanšu iespējām.
1.5. Izpildītājs Pakalpojumu sniedz pats ar saviem līdzekļiem, iekārtām, darbaspēku un citiem nepieciešamajiem resursiem, ja vien to tieši nav uzņēmies Pasūtītājs.
2.  VIENOŠANĀS LĪGUMCENA UN NORĒĶINU KĀRTĪBA
2.1. Vienošanās kopējā līgumcena Vienošanās darbības laikā nevar pārsniegt 120 000,00 EUR (viens simts divdesmit tūkstoši euro, 00 centi) bez pievienotās vērtības nodokļa (turpmāk – PVN) (turpmāk - Līgumcena).
Vienošanās Izpildītāji ir informēti un piekrīt, ka Vienošanās nenosaka konkrētu summu, par kādu Pasūtītājs iegādāsies Pakalpojumus pie katra Izpildītāja. Ir noteikta kopējā Vienošanās līgumcena, kura nevar tikt pārsniegta, neatkarīgi no tā, cik liels Pakalpojumu daudzums iegādāts pie katra konkrētā Izpildītāja.
2.2. Papildus Pakalpojumu cenām Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
2.3. Ja saskaņā ar normatīvajiem aktiem turpmāk tiek grozīta PVN likme, Pakalpojumu cena (kā arī jebkuru noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
Izpildītāju Finanšu piedāvājumos ir iekļautas visas ar Pakalpojumu sniegšanu saistītās izmaksas atbilstoši Iepirkuma tehniskajai specifikācijai.
Izpildītājs Vienošanās darbības laikā nedrīkst paaugstināt Iepirkumā iesniegtajā Finanšu piedāvājumā piedāvātās cenas, bet Izpildītājam ir tiesības, piedāvājot cenu uzaicinājumā par konkrētu pakalpojumu, piedāvāt zemāku cenu par to, ko Izpildītājs ir iesniedzis Iepirkumā par noteikta pakalpojuma sniegšanu. 
Pasūtītājam nav pienākums izlietot visu Vienošanās Līgumcenu, bet izmantot to ņemot vērā Pasūtītāja pieejamos finanšu līdzekļus.
Avansa maksājumi Vienošanās darbības laikā netiek paredzēti.
Pasūtītājs pieņem un atzīst Izpildītāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūtot uz  RSU e-adresi EINVOICE@90000013771 pievienojot digitālo rēķinu (ar pielikumiem vai citiem darījumu apliecinošiem dokumentiem piem. PNA) arī lasāmā formātā (PDF). Gadījumā, ja kādu no pielikumiem nevar pievienot un nosūtīt e-adresē, to nosūta uz RSU e-pastu  e-rekini@rsu.lv.
2.4. Pasūtītājs samaksu par Pakalpojumiem veic ar pārskaitījumu uz Izpildītāja Vienošanās norādīto bankas kontu 30 (trīsdesmit) dienu laikā no Izpildītāja izrakstīta pavadzīmes-rēķina vai pēc Izpildītāja izrakstīta rēķina un Pušu abpusēji parakstīta Pakalpojumu pieņemšanas – nodošanas akta (Vienošanās 5.pielikums) saņemšanas dienas. Izrakstot rēķinu, tajā obligāti jānorāda Pasūtītāja Vienošanās numurs un datums, Pasūtītāja uzaicinājuma lēmuma numurs un datums, atsauce uz projektu un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu. Bankas norēķinu konts var tikt mainīts tikai uz attiecīgās Puses iesniegtas un apstiprinātas informācijas pamata, atbilstoši Vienošanās 11.2.punkta nosacījumiem, slēdzot rakstveida vienošanos par grozījumiem Vienošanās. 
2.5. Ja Vienošanās noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no Vienošanās nosacījumu neizpildes, Pasūtītājs ir tiesīgs to vienpusēji ieturēt, veicot norēķinus.
3. PAKALPOJUMU PIETEIKŠANAS KĀRTĪBA, UZAICINĀJUMU NOSŪTĪŠANA UN PIEDĀVĀJUMU IESNIEGŠANA
Pasūtītājs Tehniskajā specifikācijā norādīto Pakalpojumu pasūtīšanu veic pēc nepieciešamības, nosūtot Uzaicinājumu iesniegt piedāvājumu Pakalpojumu izpildei tiem Izpildītajiem, kuri nepieciešamajā Atklātā konkursa iepirkuma priekšmeta tehniskās specifikācijas pozīcijā tika atzīti par uzvarētājiem (Vienošanās 3.pielikums). Uzaicinājums uzskatāms par nosūtītu un Izpildītāja pusē saņemtu, ja tas nosūtīts adresātam atbilstoši Vienošanās noteikumiem un Pasūtītājs nav saņēmis paziņojumu par tā nenosūtīšanu.
3.1. Pasūtītājs sagatavo Uzaicinājumu atbilstoši Vienošanās pievienotajai Uzaicinājuma formai (Vienošanās 4.pielikums) un nosūta Izpildītājiem elektroniski uz Vienošanās 13.1.punktā noteikto Izpildītāju kontaktpersonu e-pasta adresēm.
3.2. Pasūtītājs Uzaicinājumā norāda:
3.2.1. nepieciešamos Pakalpojumus un apjomu;
3.2.2. Pakalpojumu sniegšanas termiņu;
3.2.3. piedāvājuma iesniegšanas termiņu;
3.2.4. citu būtisku informāciju Pakalpojumu sniegšanai atbilstoši Pasūtītāja vajadzībām.
Pasūtītājs piedāvājumu iesniegšanas termiņu nosaka ne īsāku par 3 (trīs) darba dienām.
Izpildītāji no Vienošanās norādītās e-pasta adreses nosūta piedāvājumus, kas parakstīti, Pasūtītājam uz Uzaicinājumā norādītajām e-pasta adresēm, ievērojot Pasūtītāja Uzaicinājumā noteikto piedāvājuma iesniegšanas termiņu, saturu un formu. Piedāvājumus, kas tiek iesūtīti pēc Uzaicinājumā noteiktā termiņa, Pasūtītājs neizskata. 
Pasūtītājs 1 (vienas) darba dienas laikā pēc piedāvājumu saņemšanas apstiprina Izpildītājiem piedāvājumu saņemšanas faktu, nosūtot atbildes vēstules uz Izpildītāju e-pasta adresēm, no kurām saņemti piedāvājumi.
Izpildītāji Uzaicinājuma ietvaros piedāvājumus sagatavo, ņemot vērā Vienošanās nosacījumus un Pasūtītāja Uzaicinājumā ietvertās prasības.
Uzaicinājuma finanšu piedāvājumā visas cenas jāizsaka euro (EUR bez PVN), piedāvājuma cenas jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un vērtēšanā ņems vērā tikai 2 (divas) zīmes aiz komata.
Izpildītājs pakalpojumu cenas piedāvājumā norāda atbilstoši tā Iepirkumā iesniegtajam Finanšu piedāvājumam vai zemākas, bet nedrīkst piedāvāt augstākas cenas par to, kādu tas ir piedāvājis par noteikto pakalpojumu Iepirkumā un tā ir noteikta Vienošanās pielikumā.
Pasūtītājs apņemas nodrošināt, ka Izpildītāju iesniegto piedāvājumu saturs paliek konfidenciāls līdz Uzaicinājumā noteiktā piedāvājumu iesniegšanas termiņa beigām.
3.3. Gadījumā, ja Izpildītājs Vienošanās ietvaros 2 (divas) reizes katru 6 (sešu) mēnešu periodā skaitot no Vienošanās noslēgšanas dienas neiesūta piedāvājumu vai atsauc savu piedāvājumu uz Pasūtītāja Uzaicinājumu konkrētu Pakalpojumu izpildei, Pasūtītājam ir tiesības apturēt konkrētā Izpildītāja dalību Vienošanā un nesūtīt šim Izpildītājam Uzaicinājumus iesniegt piedāvājumu 3 (trīs) mēnešus, skaitot no otrā Uzaicinājuma, kur netika iesniegts piedāvājums vai tas tika atsaukts, lēmuma pieņemšanas dienas.
3.4. Gadījumā, ja Vienošanās ietvaros 3 (trīs) reizes tiek apturēta Izpildītāja dalība Vienošanā pamatojoties uz Vienošanās 3.11.punktu, Pasūtītājam ir tiesības vienpusēji izbeigt Vienošanos ar šo Izpildītāju. Vienošanās pirmstermiņa izbeigšanas gadījumā Pasūtītājs  Izpildītājam samaksā par faktiski saņemtajiem pakalpojumiem.
4. PIEDĀVĀJUMU IZVERTĒŠANA UN LĒMUMA PIEŅEMŠANA PAR IZPILDĪTĀJA IZVĒLI
Pasūtītājs Izpildītāju iesniegto piedāvājumu vērtēšanu sāk pēc Uzaicinājumā noteiktā piedāvājumu iesniegšanas termiņa beigām.
Piedāvājuma izvēles kritērijs ir piedāvājuma atbilstība Uzaicinājumā izvirzītajām tehniskās specifikācijas prasībām, Vienošanās nosacījumiem un saimnieciski visizdevīgākais piedāvājums ar viszemāko cenu, t.i., piedāvājums ar viszemāko piedāvāto līgumcenu (EUR bez PVN) katrā Uzaicinājumā ar vienu pretendentu. Ja vairāku Izpildītāju piedāvātās cenas būs vienādas, tad pasūtītājs izvēlēsies to piedāvājumu, kurš atsūtīts ātrāk (ienākošā e-pasta laiks).
Ja Izpildītājs Uzaicinājuma finanšu piedāvājumā norādījis augstākas cenas par Iepirkumā iesniegtajā Finanšu piedāvājumā norādītajām, Pasūtītājs piedāvājumu noraida. 
Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota piedāvājumā iekļautā informācija. Ja Izpildītājs šo informāciju neiesniedz, Pasūtītājs ir tiesīgs konkrētā Izpildītāja piedāvājumu noraidīt. 
Ja Izpildītāja iesniegtais piedāvājums neatbilst Pasūtītāja uzaicinājumā izvirzītajām prasībām, t.sk. nav sniegta visa obligāti norādāmā informācija, Pasūtītājs Izpildītāja piedāvājumu noraida.
Ja Pasūtītājs Izpildītāja piedāvājumā konstatē aritmētiskas kļūdas, tas šīs kļūdas izlabo (par pamatu ņemot 1 stundas izmaksas EUR bez PVN). Par kļūdu labojumu un laboto piedāvājuma summu Pasūtītājs informē Izpildītāju nosūtot lēmumu. Vērtējot finanšu piedāvājumu, Pasūtītājs ņem vērā labojumus.
Pasūtītājs izvērtē Izpildītāju iesniegtos piedāvājumus, to atbilstību Vienošanās un Uzaicinājumā norādītajām prasībām un 5 (piecu) darba dienu laikā pieņem lēmumu par:
4.1.1. Pakalpojuma izpildes tiesību piešķiršanu konkrētam Izpildītājam;
4.1.2. piedāvājumu noraidīšanu, ja neviens no iesniegtajiem piedāvājumiem neatbilst Uzaicinājumā vai Vienošanās norādītajām prasībām, vai neatbilst finanšu iespējām;
4.1.3. atteikšanos izvēlēties kādu piedāvājumu, ja Pasūtītājam zudusi nepieciešamība pēc konkrētajā Uzaicinājumā norādītā Pakalpojuma.
Lēmumu par Izpildītāja izvēli pieņem Pasūtītāja izveidota komisija.
Pasūtītājs piedāvājumus iesniegušajiem Izpildītājiem uz to Vienošanās norādītajām e-pasta adresēm nosūta pieņemto lēmumu. Lēmumā norāda Izpildītāja nosaukumu, kuram piešķirtas pakalpojuma izpildes tiesības, un tā piedāvāto kopējo līgumcenu, kā arī pieņemtā lēmuma pamatojumu.
Pēc Pasūtītāja pieņemtā lēmuma nosūtīšanas, Izpildītājs, kurš izvēlēts Uzaicinājuma ietvaros sniegt Pakalpojumu, nodrošina Pakalpojuma izpildi Uzaicinājumā norādītajā termiņā un apjomā, ievērojot tehniskajā specifikācijā noteikto.
Ja Izpildītājs, kurš izvēlēts Uzaicinājuma ietvaros sniegt Pakalpojumu, rakstveidā e-pastā paziņo par atteikšanos sniegt Pakalpojumu, Pasūtītājs pieņem lēmumu atteikties no Izpildītāja izvēles attiecīgā Uzaicinājuma ietvaros, neizvēloties nevienu piedāvājumu, un nepieciešamības gadījumā nosūtīt Izpildītājiem jaunu uzaicinājumu.
Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta, vai Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu.
Vienlaicīgi ar Pakalpojumiem, Izpildītājs nodod Pasūtītājam visu ar Pakalpojumu sniegšanu saistīto dokumentāciju vai nodevumus, ja tādi konkrētajiem Pakalpojumiem paredzēti.
5. PASŪTĪTĀJA SAISTĪBAS
5.1. Pasūtītājam ir pienākums:
5.1.1. savlaicīgi veikt Vienošanās nosacījumiem un Uzaicinājumam atbilstošu Izpildītāja sniegto pakalpojumu pieņemšanu;
5.1.2. veikt samaksu par kvalitatīvi, atbilstoši Vienošanās nosacījumiem un veiktajam Uzaicinājumam, sniegtiem Pakalpojumiem Vienošanās noteiktajos termiņos un kārtībā;
5.1.3. ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojumu sniegšanai, sniegt visu nepieciešamo informāciju un atbalstu, kas nepieciešams kvalitatīvai Pakalpojumu sniegšanai.
Pasūtītājs ir tiesīgs 5 (piecu) darba dienu laikā pēc Pakalpojuma beigu datuma nosūtīt Izpildītājam rakstisku pretenziju vai atteikties no Pakalpojuma pieņemšanas, ja Pakalpojumos tiek konstatēti trūkumi, vai ja Pasūtītāju neapmierina to saturs utt.
Ja Pakalpojuma sniegšanas laikā Pasūtītājs konstatē neatbilstības Tehniskajai specifikācijai, tam ir tiesības pieprasīt no Izpildītāja paskaidrojumus par konstatētajiem trūkumiem un prasību neizpildi vai arī lūgt iesniegt pierādījumus, kas apliecina, ka Pakalpojums tiek sniegts atbilstoši Tehniskās specifikācijas prasībām. Gadījumā, ja Izpildītājs vairākkārtīgi (vairāk kā vienu reizi) sniedz Pakalpojumu neatbilstoši Vienošanās vai Tehniskās specifikācijas prasībām, Pasūtītājs ir tiesīgs Izpildītājam piemērot līgumsodu saskaņā ar Vienošanās 7.3.punkta nosacījumiem. 
Pasūtītājs veic Vienošanās grozījumus atbilstoši PIL 61.pantā  noteiktajam.
Pasūtītājs ir tiesīgs Vienošanos ar Izpildītāju pārtraukt nekavējoties, ja Izpildītājs apzināti Pasūtītājam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības, rakstiski par to informējot konkrēto Izpildītāju.
5.2. Pasūtītājam ir tiesības nodot ar Vienošanās saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem līgumiem, kā arī tiesības no Vienošanās izrietošo maksājumu piedziņu nodot trešajām personām.
6. IZPILDĪTĀJA SAISTĪBAS
6.1. Izpildītājs apņemas:
6.1.1. Pakalpojumus sniegt kvalitatīvi, savlaicīgi, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos, atbilstoši Vienošanās prasībām, un ievērojot Pasūtītāja likumīgās intereses un prasības
6.1.2. Pakalpojumus sniegt atbilstoši Vienošanās un Uzaicinājuma nosacījumiem, tai skaitā atbilstoši Tehniskās specifikācijas prasībām;
6.1.3. izpildīt Pakalpojumu pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Pakalpojuma izpildei, atbilstoši Uzaicinājuma noteikumiem un normatīvajiem aktiem;
6.1.4. bez papildus atlīdzības veikt izmaiņas, uzlabojumus vai papildinājumus Pakalpojumos gadījumā, ja tie neatbildīs Vienošanās nosacījumiem;
6.1.5. nodrošināt Pakalpojuma sniegšanā iesaistīto darbinieku kvalifikācijas atbilstību Pakalpojuma izpildei, ar normatīvajos aktos noteikto un attiecīgai darba specifikai nepieciešamo kvalifikāciju un prasmi;
6.1.6. visā Vienošanās darbības laikā nodrošināt Pakalpojuma sniegšanai nepieciešamo atļauju un licenču spēkā esamību, ciktāl nosacījums ir piemērojams;
6.1.7. nekavējoties ziņot Pasūtītājam par tādiem apstākļiem Pakalpojuma izpildes gaitā, kas var ietekmēt un/vai aizkavēt Pakalpojuma izpildes termiņus, pasliktināt sniegtā Pakalpojuma kvalitāti, vai kā citāti negatīvi ietekmēt veicamos darbus Pakalpojuma ietvaros;
6.1.8. sniegt priekšlikumus attiecībā uz Pakalpojuma izpildes procesa uzlabošanu, gadījumā, ja konstatē jebkādas nepilnības vai neprecizitātes, kas var radīt negatīvu ietekmi uz Pakalpojuma kvalitāti.
Izpildītājs apliecina, ka Pakalpojuma izpildē ievēros trešo personu tiesības, tādējādi, nodrošinot Pasūtītāju pret trešo personu pamatotiem prasījumiem. 
Izpildītājam ir tiesības, ievērojot Vienošanās noteikumus, pieprasīt un saņemt no Pasūtītāja visu nepieciešamo informāciju, materiālus, dokumentus un atbalstu, kas nepieciešama kvalitatīvai Pakalpojuma sniegšanai.
Izpildītājs ir tiesīgs par kvalitatīvi izpildītu Pakalpojumu, atbilstoši Vienošanās un normatīvo aktu  noteikumiem, saņemt samaksu par Pakalpojumu Vienošanās noteiktajā kārtībā un apmērā.
Izpildītājs nav tiesīgs Pakalpojuma rezultātu izmantot pats vai nodot to iesaistītajam personālam vai trešajām personām jebkādai izmantošanai.
Izpildītājs nav tiesīgs nodot Vienošanos, vai tā daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
Izpildītājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Vienošanās izpildes laikā: 
6.1.9. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
6.1.10. Izpildītāja saimnieciskā darbība tiek apturēta;
6.1.11. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju);
6.1.12. Izpildītājam tiek piemērotas vai uz Vienošanos ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
Izpildītājs papildus minētajām saistībām apņemas:
6.1.13. pilnā apmērā segt Pasūtītājam no Vienošanās izrietošo zaudējumu atlīdzināšanu un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;
6.1.14. nekavējoties pēc Pasūtītāja pieprasījuma saņemšanas iesniegt ar Vienošanos saistīto informāciju (pārskatu).
Ja Izpildītājs, kuram piešķirtas Pakalpojuma izpildes tiesības, nevar nodrošināt Pakalpojumu atbilstoši Uzaicinājumā vai Tehniskajā specifikācijā noteiktajam Pasūtītāja norādītajā termiņā vai nevar izpildīt citas Vienošanās tekstā norādītās saistības, tā pienākums ir ne vēlāk kā 1 (vienas) darba dienas laikā (vai īsākā termiņā) no Pakalpojumu izpildes tiesību saņemšanas brīža informēt par to Pasūtītāju, nosūtot rakstveida paziņojumu uz e-pastu Vienošanās 13.1.punktā norādītajam Pasūtītāja pārstāvim. Paziņojumā Izpildītājs sniedz informāciju par iemeslu, kādēļ tas nespēj nodrošināt Pakalpojumu.
Izpildītājs Vienošanās izpildē iesaista personālu un/vai apakšuzņēmējus, uz kuru iespējām Atklātā konkursā balstījies, saskaņā ar  Vienošanās izpildē piesaistīto Izpildītāja speciālistu sarakstu, kas pievienots Vienošanai kā tā __.pielikums, un ir neatņemama Vienošanās sastāvdaļa (norāda pēc nepieciešamības).
Vienošanās izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta, atbilstoši Publisko iepirkumu likuma (PIL) 62.panta tiesiskajam regulējumam
Personāla un apakšuzņēmējus, uz kuru iespējām Atklātā konkursā izraudzītais pretendents (Izpildītājs) balstījies, lai apliecinātu savas kvalifikācijas atbilstību Atklātā konkursā noteiktajām prasībām, drīkst nomainīt tikai ar Pasūtītāja rakstveida piekrišanu.
Pasūtītājs pieņem lēmumu atļaut vai atteikt Atklātā konkursā izraudzītā Pretendenta (Izpildītāja) personāla vai apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
Atbilstoši PIL 63.panta ceturtajā daļā noteiktajam (ja attiecināms), ja Pretendents piesaista apakšuzņēmējus, tam pēc līguma slēgšanas tiesību piešķiršanas un ne vēlāk kā uzsākot Vienošanās izpildi, jāiesniedz pakalpojumu sniegšanā iesaistīto apakšuzņēmēju  sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Vienošanās izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
Gadījumā, ja Vienošanās izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63.panta trešās daļas izpratnē un kuru veicamo darbu apjoms ir vismaz 10 000 euro, izslēgšanas nosacījumu pārbaude tiks veikta atbilstoši PIL 42.panta noteikumiem uz to datumu, kad Pasūtītājs no Izpildītāja ir saņēmis lūgumu veikt apakšuzņēmēja nomaiņu vai jauna apakšuzņēmēja piesaisti.
Gadījumā, ja Vienošanās izpildes laikā Izpildītājam ir nepieciešamība veikt speciālista nomaiņu vai jauna speciālista piesaisti, tas nekavējoties paziņo par to Pasūtītājam:
6.1.15. iesniedzot rakstveida pieteikumu, kurā norāda nomaiņas vai piesaistes iemeslu;
6.1.16. iesniedzot Atklāta konkursa nolikumā noteiktos kvalifikācijas – atlases dokumentus, kas attiecināmi uz Izpildītāja speciālista pieredzi un izglītību apliecinošu dokumentu kopijas, kas apliecina attiecīgā speciālista kvalifikācijas atbilstību Atklāta konkursa nolikumā noteiktajām prasībām. 
Gadījumā, ja Vienošanās izpildes laikā Izpildītājam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Pasūtītājam:
6.1.17. iesniedzot rakstveida pieteikumu, kurā norāda nomaiņas vai piesaistes iemeslu un apakšuzņēmējam izpildei nododamos darbus un darbu vērtību procentos; 
6.1.18. rakstveida apakšuzņēmēja apliecinājumu par gatavību veikt apakšuzņēmējam nododamos darbus. 
Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Atklāta konkursa nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs nepiekrīt apakšuzņēmēju nomaiņai, ja pastāv kāds no šādiem nosacījumiem:
6.1.19. piedāvātais apakšuzņēmējs neatbilst Atklāta konkursa nolikumā apakšuzņēmējiem izvirzītajām prasībām; 
6.1.20. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Atklātā konkursā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7. un 10. punktā minētajiem pretendentu izslēgšanas gadījumiem; 
6.1.21. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās Vienošanās vērtības (apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42. panta otrās daļas 1., 2., 3., 4., 5., 6., 7. un 10. punktā minētajiem pretendentu izslēgšanas gadījumiem;
6.1.22. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pasūtītājs pieņem lēmumu atļaut vai atteikt Atklātā konkursā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Par apakšuzņēmēja nomaiņu vai jauna apakšuzņēmēja, piesaisti tiek noslēgta vienošanās par grozījumiem.
Izpildītājs nodrošina, ka Vienošanās izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi, un pēc Pasūtītāja pieprasījuma 5 (piecu) darba dienu laikā iesniedz preču izcelsmi apliecinošu dokumentāciju (piemēram, sertifikātus, tehnisko dokumentāciju, pavadzīmes, u.c.).
7. PUŠU ATBILDĪBA
7.1. Puses, saskaņā ar Civillikumu, ir pilnībā atbildīgas par otrai Pusei, vai trešajām personām nodarītiem tiešiem zaudējumiem, kas radušies Vienošanās noteikto pienākumu neizpildes, nepilnīgas izpildes, vai normatīvo aktu noteikumu pārkāpumu rezultātā
Izpildītājam ir tiesības atteikt Pakalpojuma sniegšanu Pasūtītājam tikai tādā gadījumā, ja Pasūtītājs nav savlaicīgi - Vienošanā noteiktajā termiņā un kārtībā rakstiskā veidā informējis Izpildītāju par attiecīgā Pakalpojuma nepieciešamību – nav savlaicīgi veicis Uzaicinājuma nosūtīšanu.
Ja Puses neizpilda no Vienošanās izrietošās saistības, tas ir, Izpildītājs vispār neveic Pakalpojumu vai Pakalpojumu neveic Uzaicinājumā un Pasūtītāja lēmumā noteiktajā laikā un apjomā, vai Izpildītājs nenodrošina Pakalpojumu atbilstoši Tehniskās specifikācijas vai Vienošanās prasībām, vai Pasūtītājs vispār neapmaksā rēķinu bez attaisnojoša iemesla, vainīgā Puse par katru no tām maksā otrai Pusei vienreizēju līgumsodu 50,00 EUR (piecdesmit euro un 00 centi) apmērā par katru neizpildes gadījumu.
7.2. Ja Izpildītājs neatbild uz Uzaicinājumu iesniegt piedāvājumu, Pasūtītājs ir tiesīgs piemērot Izpildītājam līgumsodu 50,00 EUR (piecdesmit euro un 00 centi) apmērā par katru šādu saistību neizpildes gadījumu.
Ja Vienošanās darbības laikā tiek konstatēts konfidenciālas informācijas un/ vai fizisko personas datu noplūdes gadījums, kas ir radījis, vai reāli var radīt kaitējumu Pasūtītājam, vai ar Pasūtītāju saistītiem subjektiem, un kam par iemeslu ir Izpildītāja veiktā Pakalpojuma neatbilstība, Pasūtītājs par katru šādu gadījumu ir tiesīgs pieprasīt no Izpildītāja līgumsodu 1000,00 EUR (viens tūkstotis euro 00 centi) apmērā, kā arī Pasūtītājam ir tiesības izslēgt konkrēto Izpildītāju no dalības Vienošanā pēc jebkura šāda gadījuma, un Izpildītājam nav tiesību celt jebkāda veida pretenzijas šajā sakarā. Minētā līgumsoda samaksa neatbrīvo Izpildītāju no radīto tiešo zaudējumu atlīdzināšanas pienākuma. 
Ja Izpildītājs, vai tā Vienošanās izpildē piesaistītie speciālisti un/ vai apakšuzņēmēji, vai to personāls pārkāpj Vienošanās 9.punktā noteiktās informācijas neizpaušanas saistības, kas ir radījis, vai reāli var radīt kaitējumu Pasūtītājam, vai ar Pasūtītāju saistītiem subjektiem, Izpildītājs pēc Pasūtītāja pieprasījuma maksā Pasūtītājam līgumsodu 1000,00 EUR (viens tūkstotis euro 00 centi) apmērā par katru atsevišķu šādu pārkāpuma gadījumu.
7.3. Līgumsoda samaksa neatbrīvo Izpildītāju no turpmākas saistību izpildes, ja vien Pasūtītājs konkrētā gadījumā nenosaka savādāk. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
7.4. Līgumsodu samaksa netiek ieskaitīta to zaudējumu atlīdzināšanā, kas ir radušies sakarā ar pārkāpto līgumsaistību.
Gadījumā, ja Izpildītājam, atbilstīgi Vienošanās 7.3., 7.4., 7.5., 7.6.punkta noteikumiem jāmaksā līgumsods, Izpildītājs tā apmaksu veic 15 (piecpadsmit) dienu laikā pēc Pasūtītāja pretenzijas un līgumsoda rēķina saņemšanas dienas.
7.5. Ja jebkuru Vienošanās noteikto maksājumu samaksas brīdī eksistē kāda Izpildītāja parāda summa saskaņā ar Vienošanās vai Pasūtītāja nosūtītu rēķinu vai rakstveida paziņojumu par Izpildītāja parādu, Pasūtītājs, saņemot rēķinu no Izpildītāja, vispirms rēķina summu samazina par šī parāda summu un apmaksā Izpildītājam tikai atlikušo rēķina daļu.
7.6. Katras Puses kopējais līgumsods visā Vienošanās darbības laikā nedrīkst pārsniegt 10% (desmit) procentus no Vienošanās 2.1.punktā minētās līgumcenas.
konfidencialitāte 
Visa informācija, ko kāda no Pusēm sniedz otrai Vienošanās izpildes laikā, vai arī tā atklājas, pildot Vienošanās saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Vienošanās darbības beigām, kā arī pēc pirmstermiņa līgumattiecību pārtraukšanas.
Puses pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Vienošanās izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Vienošanos.
Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
Fizisko personu datu aizsardzība 
Ja Vienošanās ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no citas Puses iegūtos datus tikai ar mērķi nodrošināt Vienošanā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Vienošanos un normatīvajos aktos noteikto. Katrai Pusei ir pienākums Vienošanās ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
Ja Vienošanās izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Vienošanās izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Vienošanās noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
Nepārvarama vara
Puses tiek atbrīvotas no atbildības par Vienošanās saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Vienošanās noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
Katra no Pusēm, kuru Vienošanās ietvaros ietekmē nepārvaramas varas apstākļi, nekavējoties par to informē otru Pusi.
Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Vienošanās saistību izpildes.
Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Vienošanās turpmāko izpildi vai izbeigšanu. Vienošanās izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
8. VIENOŠANĀS DARBĪBAS TERMIŅŠ, GROZĪŠANAS UN IZBEIGŠANAS KĀRTĪBA
8.1. Vienošanās stājas spēkā ar tās noslēgšanas dienu un ir spēkā līdz 2029.gada 30.septembrim vai līdz Vienošanās 2.1.punktā norādītās Līgumcenas sasniegšanai, atkarībā no tā, kurš nosacījums iestāsies pirmais. 
8.2. Izmaiņas Vienošanā var tikt izdarītas vienīgi pēc Pušu rakstiskas vienošanās, kas ar tās parakstīšanas dienu kļūst par Vienošanās neatņemamu sastāvdaļu. Ja Puses nevar vienoties, paliek spēkā iepriekšējie Vienošanās noteikumi. 
Puse, kura iniciē būtiskas Vienošanās izmaiņas, iesniedz citai Pusei rakstveidā pamatojošu iesniegumu, pēc kā Puses lemj par izmaiņu pieļaujamību. Vienošanās grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
8.2.1. iestājoties jebkādiem apstākļiem, kas atbilst jebkuriem no PIL 61. panta trešajā daļā minētajiem priekšnoteikumiem;
8.2.2. grozījumi var attiekties uz izmaiņām termiņos un citiem Vienošanās noteikumiem, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Vienošanās noslēgšanas, Vienošanās izpildes laikā un kas Vienošanās slēgšanas brīdī nepastāvēja vai nebija saprātīgi un precīzi prognozējami;
8.2.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.
8.3. Puses ir tiesīgas vienpusēji izbeigt Vienošanos vai atlikt Vienošanās izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
8.4. Pasūtītājs ir tiesīgs vienpusīgi izslēgt Izpildītāju no dalības Vienošanā, nemaksājot līgumsodu un neatlīdzinot zaudējumus, par to paziņojot Izpildītājam rakstveidā 7 (septiņas) dienas iepriekš, šādos gadījumos:
8.4.1. Izpildītājs atkārtoti 1 (viena) kalendārā gada laikā kavē Uzaicinājumā un Pasūtītāja lēmumā noteikto Pakalpojumu uzsākšanas un izpildes termiņu;
8.4.2. Izpildītājs 3 (trīs) vai vairāk reizes nav nodrošinājis tehniskajai specifikācijai atbilstošu Pakalpojumu, par ko Pasūtītājs ir nosūtījis Izpildītājam rakstisku pretenziju saskaņā ar Vienošanās 5.2.punktu; 
8.4.3. Izpildītājs neievēro Pasūtītāja norādījumus vai arī nepilda kādas Vienošanās noteiktās saistības vai pienākumus, un ja Izpildītājs šādu neizpildi nav novērsis 10 (desmit) dienu laikā pēc attiecīga rakstiska Pasūtītāja paziņojuma saņemšanas;
8.4.4. Vienošanās 3.12.punktā noteiktajā gadījumā;
8.4.5. ja Izpildītāja saimnieciskā darbība ir apturēta ilgāk par 2 (divām) nedēļām;
8.4.6. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta.
Vienošanās tiek izbeigta nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Vienošanos ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Vienošanās noslēgšanas attiecīgie apstākļi bija pastāvējuši, bet Pasūtītājam tie nebija zināmi. 
Ja Izpildītājs tiek pakļauts sankcijām un neizpilda Vienošanās 6.7.4. punktā noteiktās saistības, Pasūtītājam pret Izpildītāju ir maksājuma atprasīšanas tiesība par laika periodu no sankciju spēkā stāšanās dienas līdz Vienošanās izbeigšanas dienai.
Vienošanās tiek izbeigta nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja tiek konstatēts, ka Vienošanās izpildē tika ietvertas Krievijas Federācijas un Baltkrievijas Republikas izcelsmes preces un pakalpojumi.
8.5. Gadījumā, ja Vienošanās ietvaros 2 (divas) reizes 1 (viena) kalendārā gada laikā Izpildītājs, kuram piešķirtas tiesības sniegt pakalpojumu, atsakās no Pakalpojumu izpildes, vai veic Vienošanās nosacījumiem neatbilstošu Pakalpojumu, Pasūtītājam ir tiesības vienpusēji izbeigt Vienošanos ar šo Izpildītāju, aprēķinot Izpildītājam līgumsodu 300 EUR (trīs simti euro) par Pakalpojumu neizpildi Vienošanās noteiktajā termiņā un kārtībā.
8.6. Puses var izbeigt Vienošanos, savstarpēji rakstiski vienojoties.
8.7. Izbeidzot Vienošanos priekšlaicīgi, Puses sastāda un paraksta atsevišķu aktu par faktiski izpildīto Pakalpojumu apjomu un to vērtību. Sastādot šādu aktu, Puses ņem vērā izpildīto Pakalpojumu kvalitāti. Pasūtītājs veic samaksu Izpildītājam par izpildītajiem Pakalpojumiem, atbilstoši aktā par faktiski izpildīto Pakalpojumu apjomu norādītajai summai. Puses savstarpējo norēķinu minētajā gadījumā veic 30 (trīsdesmit) dienu laikā pēc akta par faktiski izpildīto Pakalpojumu pabeigšanas.
Ja Pasūtītājs izbeidz Vienošanos ar Izpildītāju, sakarā ar to, ka Izpildītājs nepilda savas saistības atbilstoši Vienošanās nosacījumiem, Izpildītājam ir pienākums Pasūtītāja noteiktajā termiņā atgriezt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumu vai tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Pakalpojumu apjoma vērtībai.
Papildus pakalpojumu iegādes kārtība
Pasūtītājs Vienošanās ietvaros un tās darbības laikā papildus var iegādāties Pakalpojumu, kas nav norādīti Atklātā konkursa tehniskajā specifikācijā, ar nosacījumu, ka šādi iegādājamo Pakalpojumu vērtība nepārsniedz 10% (desmit procenti) no Vienošanās 2.1.punktā noteiktās kopējās Līgumcenas. Attiecīgi papildus pakalpojumu kopējā vērtība iespējama – līdz 12 000,00 EUR (divpadsmit tūkstoši euro 00 centi) bez PVN. 
Papildus Pakalpojumi ir citi ar Atklātā konkursa iepirkuma priekšmetu saistīti ekspertu konsultāciju pakalpojumi, kuri nav tieši aprakstīti tehniskajā specifikācijā, bet pēc būtības atbilst iepirkuma priekšmetam un kuru nepieciešamību uz Vienošanās slēgšanas brīdi Pasūtītājs nevarēja paredzēt.
Uzaicinājumi tiks sūtīti visiem Izpildītājiem, ar kuriem būs noslēgta Vispārīgā vienošanās iepirkuma rezultātā, ievērojot Vienošanās 3. punktā noteikto kārtību un Izpildītāja izvēle tiks veikta atbilstoši Vienošanās 4. punktā noteiktajam.
Papildu pakalpojumu iegādes gadījumā Izpildītājs Uzaicinājuma piedāvājumā norāda cenu, ņemot vērā līdzīgu/līdzvērtīgu pakalpojumu cenas, ievērojot samērīgumu un tirgū noteikto. Pasūtītājs ir tiesīgs lūgt Izpildītājam iesniegt cenu pamatojošu informāciju.
9. CITI NOTEIKUMI
9.1. Kā atbildīgo un pilnvaroto personu par Vienošanās izpildi, t.sk. Pakalpojumu uzaicinājuma sagatavošanu, Pakalpojumu pieņemšanu un Pakalpojumu pieņemšanas – nodošanas aktu parakstīšanu, pretenziju sagatavošanu, Vienošanās iespējamo papildinājumu vai izmaiņu saskaņošanu u.c. nepieciešamās darbības nepieciešamas sekmīgai Vienošanās izpildei (izņemot Vienošanās grozījumu  parakstīšanu), izmaiņu personālsastāvā gadījumā vienpusēji elektroniski informējot citas Puses:
9.1.1. no Pasūtītāja puses  ____, tālr. ________, ___ e-pasta adrese: _____@rsu.lv;
9.1.2. no Izpildītāja “_______” puses _________, tālr. _______, e-pasta adrese: _________ 
9.1.3. (norāda atbilstoši Izpildītāju skaitam),;
9.2. Puses vienojas neizpaust konfidenciāla rakstura informāciju, kas attiecas uz citu Pusi un kļuvusi zināma Vienošanās noslēgšanas, izpildes vai izbeigšanas gaitā.
9.3. Puses strīdus risina savstarpēju sarunu ceļā. Ja šādā veidā vienošanos panākt nav iespējams 30 (trīsdesmit) kalendāro dienu laikā, Puses strīdus risina atbilstīgi Latvijas Republikā spēkā esošajiem normatīvajiem aktiem.
9.4. Vienošanās izpildē tiek piemēroti Latvijas Republikas likumi un strīdi tiek risināti Latvijas Republikas tiesās. 
9.5. Ja rodas strīds par Vienošanās saistību saturu, Vienošanās noteikumu interpretācijā Puses piemēro Iepirkuma noteikumus un Izpildītāja iepriekš iesniegto piedāvājumu.
9.6. Dokumenti, ziņas vai cita korespondence, kas ierakstītā pasta sūtījumā nosūtīta uz Vienošanās norādīto Līdzēja adresi, uzskatāma par paziņotu 7 .(septītajā) dienā pēc sūtījuma nodošanas pasta iestādē, elektroniski nosūtīti paziņojumi uzskatāmi par nosūtītiem otrajā dienā pēc to nosūtīšanas. 
9.7. Vienošanās izstrādāta latviešu valodā uz ___ ( _____ ) lapām, noformēta elektroniskā dokumenta veidā. Pusēm ir pieejama visu Pušu parakstīta Vienošanās elektroniskā formātā. Vienošanās tā noslēgšanas brīdī ir šādi pielikumi (norāda atbilstoši nepieciešamībai):
9.7.1. 1.pielikums – “Tehniskā specifikācija” uz ___ (____) lapām;
9.7.2. 2.1.pielikums “Finanšu piedāvājums” uz __ (____) lapām, ko Pasūtītājs un Izpildītājs “______”  paraksta atsevišķi no Vienošanās;
9.7.3. (norāda atbilstoši Izpildītāju skaitam)
9.7.4. 3.pielikums – Atklātā konkursa uzvarētāju kopsavilkums uz __ (_____) lapām;
9.7.5. 4.pielikums – Uzaicinājuma un finanšu piedāvājuma forma uz ___ (____) lapām;
9.7.6. 5.pielikums – Pieņemšanas-nodošanas akta forma uz ___ (____) lapām;
10. PUŠU REKVIZĪTI UN PARAKSTI
	Pasūtītājs: 
Rīgas Stradiņa universitāte
Reģ. Nr. 90000013771
Adrese: Dzirciema iela 16, Rīga, LV-1007
Banka: AS “Swedbank”
SWIFT kods: HABALV22
Konta Nr. LV02HABA0551000376050
Banka: AS “SEB banka”
SWIFT kods: UNLALV2X
Konta Nr. LV28UNLA0050013752619
e-adrese EINVOICE@90000013771

Amats
Vārds, Uzvārds

                ( paraksts)
	Izpildītājs: (norāda atbilstoši nepieciešamībai)
Reģ.Nr.________________
Adrese:
Banka:________________________
SWIFT kods _________________
Konta Nr. ________________________
e-adrese _________________





Amats
Vārds, Uzvārds

                ( paraksts)

	
	


DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU. 
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

3.pielikums 
pie Vispārīgās vienošanās

ATKLĀTĀ KONKURSA UZVARĒTĀJU KOPSAVIKUMS


	Pozīcijas numurs, atbilstoši tehniskajai specifikācijai
	Iepirkuma tehniskās specifikācijas pozīcijas - ekspertu konsultāciju jomas
	Izpildītājs Nr.1
	Izpildītājs Nr.2
	Izpildītājs Nr.3

	1.1.
	Dizaina domāšana un ideju ģenerēšana
	
	
	

	1.2.
	Komandas veidošana un iekšējo kompetenču attīstība
	
	
	

	1.3.
	Biznesa vadība
	
	
	

	1.4.
	Biznesa modeļu izstrāde, zīmolvedība, mārketings un sociālo tīklu reklāma
	
	
	

	1.5.
	Tirgus izpēte un risinājuma pozicionēšana
	
	
	

	1.6.
	Ārējā finansējuma piesaiste
	
	
	

	1.7.
	Mākslīgā intelekta izmantošana produktu izstrādē un uzņēmējdarbībā
	
	
	

	1.8.
	Prototipēšana un MVP (minimālās dzīvotspējas produkta) izstrāde
	
	
	

	1.9.
	Juridiskie aspekti uzņēmējdarbībā un inovācijās
	
	
	

	1.10.
	Prezentēšanas prasmes (PITCH)
	
	
	

	1.11.
	Latvijas Viedās specializācijas stratēģijas (RIS3) prioritārās specializācijas jomas
	
	
	








4.pielikums
pie Vispārīgās vienošanās

Uzaicinājuma un finanšu piedāvājuma forma
(forma var tik precizēta pēc nepieciešamības)

Uzaicinājums un finanšu piedāvājums 
Nr. ___

Tehniskais un finanšu piedāvājums jāiesniedz līdz __.___.____. plkst. ___, nosūtot uz e-pasta adresi ____________ un _____________.

Izpildītājam nav atļauts iesniegt piedāvājuma variantus. 
Pasūtītājs izraudzīsies piedāvājumu ar viszemāko kopējo līgumcenu EUR bez PVN par uzaicinājumā norādītā pakalpojuma apjomu. Ja vairāku Izpildītāju piedāvātās cenas būs vienādas, tad pasūtītājs izvēlēsies to piedāvājumu, kurš atsūtīts ātrāk (ienākošā e-pasta laiks).

Pakalpojuma izpildes laiks: līdz 202_.gada __._________ 

Pasūtītājs - Rīgas Stradiņa universitāte (turpmāk – Pasūtītājs, RSU), reģistrācijas Nr. 90000013771, juridiskā adrese: Dzirciema iela 16, Rīga.

Pretendents  __________________________________________________________________________
                                 (nosaukums, vienotais reģistrācijas Nr.,adrese)

Pretendenta specialists - eksperts pakalpojuma sniegšanai ___________________________   
(vārds, uzvārds, e-pasts)
[bookmark: _Hlk214971947]

Tehniskais un finanšu piedāvājums Uzaicinājumam Nr. ____


	
	Tehniskais piedāvājums Uzaicinājumam

	Iepirkuma tehniskās specifikācijas pozīcija - ekspertu konsultāciju joma
	Pasūtītāja izvirzītās prasības
	Pretendenta piedāvājums
(Apliecinājums par tehniskajā specifikācijā izvirzīto prasību izpildi)

	
	
	

	
	Finanšu piedāvājums Uzaicinājumam

	Pakalpojuma nosaukums
	Apjoms 
	Piedāvātā cena par 1 stundu EUR bez PVN
	Piedāvātā cena par norādīto apjomu EUR bez PVN

	
	____ stundas 
	
	

	Kopējā piedāvātā līgumcena EUR bez PVN:
	



* Cenā ir jābūt iekļautām visām izmaksām, kas saistītas ar pakalpojumu sniegšanu, tai skaitā arī visi nodokļi, izņemot PVN. Izpildītājs ir atbildīgs par visu nodokļu un nodevu nomaksu.
** Izpildītājs apliecina, ka cenu piedāvājums ir spēkā 30 (trīsdesmit) dienas.

Formas saturs (izvirzītās tehniskās specifikācijas prasības) var tikt mainīts satura un apjoma ziņā pēc Pasūtītāja konkrētās vajadzības 

_______________________________		______________________
(vadītāja vai pilnvarotās personas amats)		(paraksts un paraksta atšifrējums)
Datums 

	
	5.pielikums
pie Vispārīgās vienošanās
 
PIEŅEMŠANAS – NODOŠANAS AKTS Nr.__ (forma)
 (var tikt papildināts pēc nepieciešamības)
Nr._____________________
(vispārīgās vienošanās Nr.)
Rīgā, Datums skatāms laika zīmogā

___________ “_____________”, reģistrācijas Nr. ________________, (turpmāk – Izpildītājs) (amats) _____________ (Vārds Uzvārds) personā, kurš rīkojas atbilstīgi _________________
( pārstāvības pamats – statūti, pilnvara, rīkojums u.c), no vienas puses, un
Rīgas Stradiņa universitāte, reģistrācijas Nr. 90000013771, (turpmāk – Pasūtītājs), tās ________ (amats) __________ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums, vienošanās u.c.), no otras puses,
pamatojoties uz iepirkuma „Ekspertu konsultāciju pakalpojumu sniegšana RSU Inovāciju centra vajadzībām” (ID Nr. RSU 2026/148/AK) (turpmāk – Iepirkums) rezultātā noslēgto 20__.gada __.________ vispārīgo vienošanos Nr._________ (turpmāk - Vienošanās), uzaicinājumu Nr. ________ un lēmumu Nr._________ par   ekspertu konsultāciju pakalpojumu sniegšanu (turpmāk – Pakalpojums)
sastāda pieņemšanas - nodošanas aktu, apliecinot, ka:
1. Izpildītājs nodrošināja Pakalpojumu sniegšanu Rīgas Stradiņa universitātes vajadzībām:
	Pakalpojuma nosaukums
	Izpildes laiks
	Apjoms
	Kopējā līgumcena
EUR bez PVN
	Kopējā līgumcena
EUR ar PVN

	
	
	
	
	



2. Pasūtītājs pieņēmis uzaicinājumā Nr. ________ un lēmumā Nr._________ paredzēto Pakalpojumu Vienošanās noteiktajā termiņā un kārtībā;
3. Pasūtītājam nav Pretenziju pret Izpildītāju, un Pasūtītājs pieņem Pakalpojumu tādā stāvoklī un kvalitātē, kādā Izpildītājs to ir veicis.
Šis pieņemšanas-nodošanas akts ir Vienošanās neatņemama sastāvdaļa un ir Pušu savstarpējo norēķinu pamatojuma dokuments.  
Pieņemšanas-nodošanas akts sastādīts latviešu valodā uz __ (____) lapas elektroniskā dokumenta veidā – parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Pakalpojuma pieņemšanas – nodošanas akts elektroniskā formātā. 
		Pasūtītājs: 
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: A/S “Swedbank”
S.W.I.F.T.  HABALV22
Konts: LV02HABA0551000376050
Banka: A/S “SEB banka”
S.W.I.F.T. UNLALV2X
Konts: LV28UNLA0050013752619

____________________________
/*paraksts/
	
	Izpildītājs:










_________________________________
/* paraksts/




	

	DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
	






